5. sz. melléklet 

[bookmark: bookmark67]Eljárási rend

Az eljárási rendben a Budapest Főváros Önkormányzata (továbbiakban Önkormányzat) és a Budapest Főváros Vagyonkezelő Központ Zrt. (továbbiakban Közfeladat-ellátó) által kötött Közfeladat-ellátási Keretszerződésnek (továbbiakban Keretszerződés) és az Éves Közfeladat-ellátási Szerződésnek (továbbiakban Éves Szerződés) megfelelően az alábbi nyilvántartási, számviteli, pénzügyi, elszámolási, feladatok kerülnek meghatározásra.
[bookmark: bookmark68]1. Birtok átruházási kötelezettség
Az Éves szerződés 1. sz. melléklete tartalmazza a szerződés hatálya alá tartozó ingatlanok listáját.
Az ingatlanok a Keretszerződés 5. sz. mellékletében előírt Birtok átruházási jegyzőkönyv alapján, tartozékokat rögzítő leltár és állapotleírás szerint, az ingatlannal kapcsolatos dokumentumokkal (műszaki rajzok, tervek, leírások, szerződések, társasházi okiratok, közmű szolgáltatók nullás igazolásai, vagy a tartozás kiegyenlítéséről szóló megállapodás, az ingatlant érintő peres iratok, stb.) kerülnek átadásra, kivéve a korábbi időszakban szerződéssel üzemeltetett lakásokat és lakóépületeket, valamint a Közszolgáltatási Keretszerződés alapján előző időszakban jegyzőkönyvben átadott ingatlanokat. Amennyiben ezek a dokumentumok nem fellelhetők, a jegyzőkönyvben ezt rögzíteni szükséges.
Felelős
Kapcsolattartó Vagyongazdálkodási Főosztály
Közfeladat-ellátó által kijelölt felelős: Ingatlanüzemeltetési igazgató és Ingatlanhasznosítási
igazgató
[bookmark: bookmark69]2. Nyilvántartási feladatok
a.  )	A Közfeladat-ellátási tevékenységgel kapcsolatos Szerződés 1. sz. mellékletében
szereplő ingatlanokhoz kapcsolódó vagyonelemek és közfeladatok nyilvántartása év közbeni változásokkal folyamatos kiegészítése.
Felelős
Kapcsolattartó Vagyongazdálkodási Főosztály 
Közfeladat-ellátó által kijelölt felelős: Ingatlanhasznosítási igazgató
b.  )	Az ingatlanok leltározási kötelezettsége a számvitelről szóló 2000. évi C. tv. rendelkezései alapján kiadott államháztartás szerveire vonatkozó 4/2013. (I. 11.) sz. Kormányrendelet, és a Vagyonrendeletben előírtak alapján. A leltározásra Budapest Főváros Főjegyzőjének mindenkori hatályos rendelkezése, és a Közfeladat-ellátó által készített leltározási ütemterv szerint háromévente kerül sor. A leltárfelvételt igazoló bizonylatokat legkésőbb a fordulónapot megelőző 15 nappal átadja az Önkormányzatnak.
Felelős
Kapcsolattartó Vagyongazdálkodási Főosztály 
Közfeladat-ellátó által kijelölt felelős: Ingatlanhasznosítási igazgató

c.  )	Az előkészített, illetve aláírt adásvételi szerződések nyilvántartásának folyamatos vezetése.
Felelős
Kapcsolattartó Vagyongazdálkodási Főosztály
Közfeladat-ellátó által kijelölt felelős: előkészített szerződések esetében Ingatlanhasznosítási
igazgató, aláírt adásvételi szerződések esetén Gazdasági igazgató
d. ) A Közfeladat-ellátó köteles gondoskodni a 2009. évi CXXII. törvény rendelkezéseinek, valamint a közérdekű információk elektronikus közzétételének szabályzatáról szóló 55/2016. (IX.22.) számú főpolgármesteri és főjegyzői együttes utasítás alapján összeghatártól függetlenül, - beleértve az ingyenes szerződéseket is - a vagyonhasznosításra vonatkozó szerződések megnevezésének (típusának), tárgyának, a szerződést kötő felek nevének, a szerződés értékének, határozott időre kötött szerződés esetében annak időtartamára vonatkozó adatoknak, valamint az említett adatok változásainak közzétételéről az információs önrendelkezési jogról és az információ szabadságról szóló 2011. évi CXII. törvényben meghatározottak szerint. Közfeladat-ellátó a Fővárosi Önkormányzat tulajdonában/résztulajdonában álló ingatlanok elidegenítésére vonatkozó szerződéseket, mindkét fél által történő aláírását követő 5 napon belül az értékesített vagyonelem értékét meghatározó szakvéleménnyel együtt, elektronikus úton köteles megküldeni – attól függően, hogy mely főosztály vagyongazda körébe tartozik - a Vagyongazdálkodási Főosztály, illetve  a Szociálpolitikai Főosztály vezetője részére.
Felelős
Kapcsolattartó Vagyongazdálkodási Főosztály
Közfeladat-ellátó által kijelölt felelős: közzétételért Gazdasági igazgató
dokumentumok megküldéséért Ingatlanhasznosítási igazgató
e. ) A Közfeladat-ellátó szerződésben átadott nem lakás célú ingatlanok bérbeadása, valamint az értékesítése esetén Közfeladat-ellátó köteles az Önkormányzat képviseletében aláírt szerződéseket a szükséges ellenjegyzésekkel ellátva a Vagyongazdálkodási Főosztály részére a Szerződés I. Vagyongazdálkodási közfeladatok 1. számú melléklet 1.1.2.4 pontjában foglaltak szerint megküldeni, azzal, hogy az ingatlanértékesítések szerződéséből 1 eredeti, ingatlan bérbeadások szerződéséből 1 másolati példányt közvetlenül a  Pénzügyi, Számviteli és Vagyonnyilvántartási Főosztály , Számlázási és Adóbevallási Osztály részére küldi meg.
Felelős
Kapcsolattartó Pénzügyi, Számviteli és Vagyonnyilvántartási Főosztály, Számlázási és Adóbevallási Osztály
Közfeladat-ellátó által kijelölt felelős: Ingatlanhasznosítási igazgató
[bookmark: _GoBack]f.)  Közfeladat-ellátó célja egyedi megbízás keretében egy olyan központi ingatlannyilvántartási rendszer (továbbiakban: KIR) létrehozása, amely a használt különböző rendszereket egységesíti, jól kezelhetően, biztonságosan, és megfelelően kezeli a felhasználói jogosultsági szinteket, és a rendszer képes az adatbázisban tárolt adatok gyors összefoglalására, infografikai megjelenítésére, továbbá lehetővé kell tennie az ingatlanállomány adatainak automatikus megjelenítését és elemzését. 
A KIR informatikai rendszerének bevezetésére a felek között Megvalósítási Megállapodás jött létre. A KIR rendszer bevezetésével és üzemeltetésével kapcsolatos esetleges további feladatokról Felek a Megvalósítási Megállapodás módosítása vagy további szerződés megkötése útján gondoskodnak.
Felelős
Kapcsolattartó Vagyongazdálkodási Főosztály 
Közfeladat-ellátó által kijelölt felelős: Vezérigazgató-helyettes

3. [bookmark: bookmark70]Számviteli, pénzügyi elszámolási feladatok
a.  ) A Keretszerződésben átruházott feladatok végrehajtásának számviteli és pénzügyi dokumentálását a főkönyvi könyvelésben tevékenységenként és ingatlanonként beazonosítható módon folyamatosan rögzíteni kell.
A Közfeladat-ellátási tevékenység elismert költségei a kötelezettség teljesítésével összefüggő költségekből, ráfordításokból kerülnek elszámolásra. A Közfeladat-ellátó a közvetlenül felmerülő költségeket egyedi kódok alkalmazásával projektenkénti, ingatlanonkénti és tevékenységenkénti bontásban folyamatosan, a főkönyvi rendszerében elkülönítetten gyűjti, az általános költségeket a Keretszerződésben meghatározott módszer alapján osztja fel.
Figyelemmel a Közfeladat-ellátási Keretszerződés 5.3. pontjában foglaltakra, az éves előirányzott ellentételezés összegén belül képzett tartalékkeret szolgál a vis maior események kapcsán szükséges intézkedések elszámolására is. A külső feltételek változása miatt szükséges, előre nem látható események kapcsán Közfeladat-ellátó elektronikus úton köteles megküldeni a Vagyongazdálkodási Főosztály illetve lakásgazdálkodási ügyekben a Szociálpolitikai Főosztály vezetője részére a vis maior esemény kapcsán szükséges intézkedés tartalmát, indokoltságát, költségigényét. Közfeladat-ellátó ezen eseményekről, az adott törzsszámról történő felhasználásról utólag pénzügyileg alátámasztott elszámolást készít.
b.  ) A Közfeladat-ellátási Keretszerződésben foglaltak alapján a 2021. évi Éves Szerződésben meghatározott feladatok finanszírozása a feladatok év közbeni változásához igazodóan a Fővárosi Önkormányzattal havonta egyeztetendő likviditási terv alapján, likviditási alapon, az aktuális működéshez szükséges forrásigényhez igazodóan történik az éves keretösszegen belül, figyelemmel a társaság rendelkezésére álló pénzeszközökre.
A számlázás mellékletét képezi a számlázott tételek mennyiségi elszámolása, és a közvetített szolgáltatások számlamásolatai.
A Vagyongazdálkodási Főosztály, a lakásgazdálkodással összefüggő ügyekben Szociálpolitikai Főosztály illetve a Városháza épület fenntartással összefüggő feladatok tekintetében a Hivatalüzemeltetési és Intézményfejlesztési Főosztály teljesítésigazolása alapján, a számlákon feltüntetett fizetési határidőig a kifizetést engedélyezi. A Közfeladat-ellátó vállalja, hogy a számla kiállításától számított 3 naptári napon belül eljuttatja - azaz beérkezik - a számla a Fővárosi Önkormányzathoz.
A lakóépületek és nyugdíjasházak üzemeltetésre vonatkozó számlák, valamint az ingatlanértékesítéssel és portfoliógazdálkodással, a Városház u. 9-11. üzemeltetésével összefüggő számlák a Közfeladat-ellátó részére átutalással kerülnek kiegyenlítésre. A nem lakáscélú ingatlanok üzemeltetésével és bérbeadásával, továbbá portfoliógazdálkodással kapcsolatban a Közfeladat-ellátó által kiállított számlák kiegyenlítésére a Vagyongazdálkodási Főosztály, a lakásgazdálkodással összefüggő ügyekben a Szociálpolitikai Főosztály, a Városház u. 9-11. üzemeltetésével összefüggő számlák kapcsán a Hivatalüzemeltetési és Intézményfejlesztési Főosztály által kiállított teljesítésigazolás alapján, a Közfeladat-ellátó által vezetett elkülönített bankszámlán lévő bevételből kerül sor.
Amennyiben az elkülönített számlán lévő egyenleg nem nyújt fedezetet a Közfeladat-ellátó által kiállított számlák kiegyenlítésére, az Önkormányzat gondoskodik a fedezet pénzügyi biztosításáról a Közfeladat-ellátó jelzését követő 8 munkanapon belül.
Késedelmes pénzügyi teljesítés esetén a Közfeladat-ellátó késedelmi kamatot számít fel. A kamat mértéke a mindenkori jegybanki alapkamat plusz 2%.
A bankköltség esetében a Főváros költségtérítést fizet a BFVK Zrt-nek, tehát a benyújtott banki bizonylatok, összesítő alapján történik a kifizetés, egyéb szolgáltatásnyújtás nem történik.
c. ) A Közfeladat-ellátó az Önkormányzat megbízásából, az Önkormányzat PIR rendszerében kiszámlázott bérleti és szolgáltatási díjakról, az önkormányzat felé számlázott költségeiről nyilvántartást vezet, és havonta utólag minden hónap 10. napjáig elszámolást küld az Önkormányzat részére az eljárási rend mellékleteinek megfelelő tartalommal. Az adatszolgáltatás a főkönyvi könyvelés kettős könyvvezetési rendszerében rögzített, tárgyhavi adatok és pénzügyi teljesítések alapján történhet. A szerződés mellékleteinek megfelelő nyilvántartási és elszámolási kötelezettség összhangját a főkönyvi könyvelésben és ezzel összefüggő analitikákban biztosítani kell. A főkönyvi könyvvezetést úgy kell kialakítani, hogy az egyes tevékenység bevételei és ráfordításai elkülönüljenek és az minden esetben beazonosítható és átlátható legyen.
A Közfeladat-ellátó távoli eléréssel (SSLVPN kapcsolattal) hozzáférést kapott a Fővárosi Önkormányzat PIR rendszeréhez, így az Önkormányzat megbízásából történő számlakiállítás 2017.01.01 napjától kizárólag a főváros rendszerében történhet.
A Fővárosi Önkormányzat PIR rendszerében kiállított bérleti díj számlákról a Közfeladat-ellátó az áfa bevallás, illetve az ellenőrizhetőség érdekében összesítőt küld Pénzügyi, Számviteli és Vagyonnyilvántartási Főosztály, Számlázási és Adóbevallási Osztály
részére.
Az adatszolgáltatásnak biztosítani kell az időközi ellenőrzéshez szükséges minden információt.
A Közfeladat-ellátó a beszedett bevételek önkormányzati elszámolásához hónap közben folyamatosan adatot szolgáltat (e-mailben, utána aláírva papíralapon is beküldve Pénzügyi, Számviteli és Vagyonnyilvántartási Főosztály, Számlázási és Adóbevallási Osztály
részére az alábbiak szerint:
· a bérleti, eseti használati, valamint az ingatlanértékesítés banki befizetéseiről díjak - ideértve a készpénzes számlákra történt befizetéseket is - naponta, a bankszámla kivonat kézhezvételét követő második munkanapon, a befizetéssel érintett számla hivatkozásként történő megjelölésével és a banki kivonat másolatának csatolásával;
A Közfeladat-ellátó adatot szolgáltat havonta, a tárgyhót követő hónap 10-ig, az adott hónapban kiállított számlák, beszedett bevételek és elszámolt kiadások összesített adatairól, amely a főváros részére történő átutalás alátámasztására szolgál, amennyiben a Társaság likviditási helyzete azt megengedi.
A Közfeladat-ellátó a beszedett bevételeket a bankkal szemben történő könyveléskor kötelezettségként előírja a Fővárosi Önkormányzat felé. A készpénzben beszedett bevételek összegét a befizetést követő napon átvezeti a saját bankszámlájáról az elkülönített számlára.
d) [bookmark: _Hlk67371789]A Közfeladat-ellátó a lakóépületek és nyugdíjasházak bevételeit az Önkormányzat PIR rendszerében rögzíti. Az Önkormányzat Szociálpolitikai Főosztálya kérésére elvégzi a folyószámlák rendezését, az Önkormányzat felé a tárgyhónapról kimutatást készít legkésőbb a tárgyhót követő hónap 10. napjáig és a beszedett lakbérekből a rendezett, számlához csatolt tételeket ezzel egyidejűleg átutalja az Önkormányzat részére. Közfeladat-ellátó a rendezetlen tételekről az eljárási rend 8. sz. melléklete szerinti folyamatos kimutatást vezet, amelyet az elszámolás részeként minden hónapban megküld az Önkormányzat részére. A Közfeladat-ellátó saját hatáskörében rendezhető tételeket legkésőbb következő hónap 15. napjáig rendezi. A rendezetlen tételekről készített folyamatos kimutatásban jelzi a befizetéseket, igy folyamatosan nyomon követhetővé válik a rendezetlen tételek állománya (8. sz. melléklet). A Közfeladat-ellátó a túlfizetéseket lehetőség szerint az adott hónapban, de legkésőbb következő hónap utolsó napjáig a bérlővel rendezi, azaz visszautalja a bérlőnek. 
A Közfeladat-ellátó, az általa kezelt elkülönített számlán nyilvántartott tárgyhavi bevételek banki átutalásával egyidejűleg adatszolgáltatást teljesít a Pénzügyi, Számviteli és Vagyonnyilvántartási Főosztály, Számlázási és Adóbevallási Osztály felé az átutalásra kerülő összegről az alábbiak szerint).
· tárgyévben és a tárgyévet megelőzően kibocsátott lakbér számlákra befizetett bevételek összege, banki naponkénti bontásban (a csatolt melléklet szerint) rögzített tételek. Az új SmartBrick rendszer teljeskörű bevezetésével a BFVK Zrt. a PIR rendszerben összevezeti a lakbérelőírásokat (számlákat) a befolyt banki bevételekkel (vevőnként), melyet továbbít a Főváros részére. 
A bérleti díj számlázására a kötött szerződések alapján kerül sor, a bérlők a Közfeladat-ellátó által vezetett lakóépületek és nyugdíjasházak elkülönített bankszámlájára fizetik a bérleti, használati és egyéb szolgáltatási díjak összegét. Amennyiben nem a számlán szereplő számlaszámra utal a bérlő, a Közfeladat-ellátó átvezeti a helyes számlaszámra.
e) A Közfeladat-ellátó az Önkormányzat pénzeszközeit tartalmazó elkülönített bankszámlák egyenlegét, kivéve a rendezetlen tételeket, valamint az ingatlanértékesítéshez kapcsolódó pályázati biztosíték összegét a tárgyév utolsó munkanapján köteles átutalni az Önkormányzat 11784009-15490012 számú bankszámlájára, amennyiben az önkormányzat előzetesen ettől eltérően nem rendelkezik.
Az elkülönített bankszámlák forgalmáról a Közfeladat-ellátó tárgyhót követő 10. napjáig Önkormányzat részére havi elszámolást készít (az ingatlanértékesítés tekintetében külön levezeti a forgalmat).
f) Közfeladat-ellátó köteles jelen eljárási rend 5. melléklete szerint az Önkormányzat Pénzügyi, Számviteli és Vagyonnyilvántartási Főosztály részére havonta, esetenként meghatározott határidőre aktualizált likviditási tervet küldeni, mely jelenleg kiegészül a 11. és 12 sz. melléklettel havi ill. gördülő likviditási tervvel.
A Közfeladat-ellátó köteles a Közfeladat-ellátási kötelezettségek teljesítéséről félévente, meghatározott formában és tartalommal adatokat szolgáltatni. 
g) [bookmark: _Hlk67372005]Közfeladat-ellátó köteles az általa üzemeltetett lakóépületek bérlői felé első alkalommal 2014-2015. évről a közmű- és egyéb szolgáltatások számlázása év közben átalánydíj formájában történik - a közműszolgáltatók által kibocsátott éves elszámoló számlák alapján kimutatást készíteni, a díjkülönbözetről a bérlő részére számlát készíteni, továbbá a szükséges visszautalásokról intézkedni.
Ingatlan értékesítés esetén a Közfeladat-ellátó a Keretszerződés szerinti Közfeladat-ellátási kötelezettségei teljesítése során - a Fővárosi Önkormányzat meghatalmazása és hatáskörrel rendelkező testület vonatkozó döntése alapján - az értékesítésre irányuló szerződéseket a Fővárosi Önkormányzat nevében jogosult megkötni és aláírni a vételárat a Fővárosi Önkormányzat nevében kiszámlázni. Az értékesítésről készített két fél által aláírt, teljesített és lezárt szerződést és a számla második példányát a Közfeladat-ellátó az Ingatlan vevő részére történő birtok átruházását követő 3 munkanapon belül köteles továbbítani a Pénzügyi, Számviteli és Vagyonnyilvántartási Főosztály, Számlázási és Adóbevallási Osztály részére. Az értékesítésről szóló, aláírt szerződéseket tárgyuktól függően a Vagyongazdálkodási, illetve a Szociálpolitikai Főosztály részére is köteles továbbítani.
h)  Közfeladat-ellátó a birtokátruházási jegyzőkönyvet, a bejegyzési engedélyt, továbbá a szerződés hatályba lépéséről szóló nyilatkozatot a rendelkezésre állást követő 3 napon belül elektronikus úton köteles megküldeni.
A Közfeladat-ellátó az általa nyilvántartott pályázati biztosítékok összegéről a tárgyhót követő hónap 10. napjáig kimutatást küld az Önkormányzat részére bankszámlakivonattal alátámasztva (10. sz. melléklet). A hatáskörrel rendelkező szerv döntését követően 3 munkanapon belül az előleget/foglalót a Közfeladat-ellátó átutalja az Önkormányzat 11784009-15490012 számú költségvetési elszámolási számlájára. A Közfeladat-ellátó köteles a vevő által befizetett vételár hátralékot annak a bankszámlára történő beérkezését követő 3 munkanapon belül átutalni az Önkormányzat számlájára. Az átutalással egyidejűleg köteles minden vonatkozó dokumentumot az Önkormányzat részére átadni. Az ingatlanértékesítésekről a havi elszámolás részeként, az eljárási rend 9. sz. melléklete (Kimutatás az ingatlanértékesítéshez kapcsolódó bevételekről) szerinti formában köteles adatot szolgáltatni.
Amelyik pályázóval a pályázati eljárás eredményeként adásvételi szerződés nem jön létre, annak a Közfeladat-ellátó visszautalja pályázati biztosítékként befizetett összeget.
A Közfeladat-ellátó az adásvétel eredményes teljesítése, a feltételek megvalósulása, a teljes vételár megfizetése után köteles igazolást kiadni a vevőnek, annak érdekében, hogy a tulajdonjog bejegyzését kezdeményezhesse. Ezen bizonylat eredeti példányát az igazolás kiadását követő 3 munkanapon belül köteles a Vagyongazdálkodási Főosztálynak megküldeni.
Ezen bizonylat alapján a számviteli analitikus nyilvántartás és vagyonkataszter adatai módosításra kerülnek.
i) Portfolióvagyon értékesítés esetén a Közfeladat-ellátó a Keretszerződés szerinti Közfeladat-ellátási kötelezettségei teljesítése során - a Fővárosi Önkormányzat meghatalmazása és hatáskörrel rendelkező testületének vonatkozó döntése alapján - az értékesítésre irányuló szerződéseket a Fővárosi Önkormányzat nevében jogosult megkötni és aláírni.
Az értékesítésről készített két fél által aláirt, teljesített és lezárt szerződést a Közfeladat-ellátó 1 munkanapon belül köteles továbbítani a Pénzügyi, Számviteli és Vagyonnyilvántartási Főosztály, Számlázási és Adóbevallási Osztálya részére.
A Közfeladat-ellátó köteles a vevő által befizetett vételárat annak a bankszámlára történő beérkezését követő 3 munkanapon belül átutalni az Önkormányzat 11784009-15490012 számú költségvetési elszámolási számlájára.
j) A BFVK Zrt. köteles minden olyan adatszolgálatást a kért határidőben megtenni melyet a Vagyongazdálkodási Főosztály vagy a Szociálpolitikai Főosztály kér.
Felelős (a-h és 
Kapcsolattartó: Vagyongazdálkodási Főosztály 
Közfeladat-ellátó által kijelölt felelős: Gazdasági igazgató
Felelős (i pont)
Kapcsolattartó: Vagyongazdálkodási Főosztály 
Közfeladat-ellátó által kijelölt felelős: Vezérigazgató-helyettes

[bookmark: bookmark71]3/a Egyéb számviteli feladatokkal összefüggő üzemeltetési feladatok
A lakóépületek és nyugdíjasházak tekintetében a kis értékű tárgyi eszközökért, ill. tartozékokért felelős személyt jelöl ki Közfeladat-ellátó, aki felügyeli az eszközök meglétét ill. folyamatosan tájékoztatja az Önkormányzatot a változásokról.
A Közfeladat-ellátó a 2020. évi leltározás keretében átadott 2020.12.31 -i raktáron lévő tárgyi eszközök állományából kiindulva negyedévente tájékoztatja a Szociálpolitikai Főosztályt az eszközbeszerzésekről és az eszközkihelyezésekről. A számlák benyújtásával egyidejűleg a beszerzett és a lakásokba kihelyezett eszközökről üzembe helyezési bizonylatot, a raktárba tárolásra kerülő eszközökről raktári bevételi bizonylatot állít ki. Az eszközök raktárról történő üzembe helyezésekor üzembe helyezési bizonylatot állít ki, amelyet a kiállítást követő 5. munkanapig elektronikusan megküld Pénzügyi, Számviteli és Vagyonnyilvántartási Főosztály, Számlázási és Adóbevallási Osztály, valamint a Szociálpolitikai Főosztály részére. Közfeladat-ellátó negyedévente a raktári záró állománnyal elszámol, tételesen feltüntetve a raktárra történő beszerzéseket és a raktárról történő aktiválásokat. A Közfeladat-ellátónak a nyilvántartás szerinti és a tényleges készlet egyezőségét biztosítania kell.
Kapcsolattartó Főosztály felé a Közfeladat-ellátó által kijelölt felelős: Ingatlanüzemeltetési igazgató
4. [bookmark: bookmark72]Jogi eljárásokkal kapcsolatos feladatok
a.  )	A Közfeladat-ellátási Keretszerződés hatályba lépésétől kezdődően, kizárólag az Önkormányzat jogosult peres illetőleg nem peres eljárást indítani a használati és bérleti szerződések vonatkozásában. Az Önkormányzat az Éves Szerződés hatálya alá tartozó ingatlanokkal összefüggő, általa folytatott peres, illetőleg nem peres eljárásokról, valamint ezen eljárásokban bekövetkező érdemi változásokról havonta tájékoztatja a Közfeladat-ellátót.  A 2010. március 31. napját megelőzően a Közfeladat-ellátó által indított és folyamatban lévő peres, valamint nem peres eljárásokban Közfeladat-ellátó továbbra is jogosult eljárni. A Közfeladat-ellátó köteles az általa megindított peres ügyek további vitelére, ideértve a végrehajtási eljárások kezdeményezését is, valamint a peres ügyekről havonta külön tájékoztatni köteles az érintett szakmai Főosztályt.
b.  )	Az Önkormányzat nevében a nem lakáscélú ingatlanokra vonatkozóan a Közfeladat-ellátó a kiegyenlítésre nem került bérleti és használati szerződések vonatkozásában - a számlán lévő fizetési határidőt követő 30 napon belül - a jogkövetkezményekre való figyelmeztetést is tartalmazó fizetési felszólítást bocsát ki.
Amennyiben a tértivevénnyel kiküldött felszólítás(ok) az abban megjelölt határidőig nem vezetnek eredményre, úgy Közfeladat-ellátó köteles a szerződés biztosítékaként kikötött óvadék összegét felhasználni (és erről tájékoztatni a Vagyongazdálkodási Főosztályt). Az óvadék felhasználását követően Közfeladat-ellátó köteles az óvadék kiegészítésére vonatkozó felszólítást küldeni.
c.  )	Amennyiben a tértivevénnyel kiküldött felszólítás határidőig nem vezet eredményre, úgy Közfeladat-ellátó köteles az adott fizetési felszólítás kézhezvételét igazoló dokumentum visszaérkezésétől számított 8 napon belül az Önkormányzat által kijelölt kapcsolattartó Főosztály felé - a szükséges mellékletek csatolásával - jogi eljárást (beleértve a nem peres eljárásokat is) kezdeményezni. A szükséges eljárások megindításához továbbítandó mellékletek különösen: szerződés(ek), lejárt követelés kimutatása, számlamásolatok, fizetési felszólítások, és azok átvételét igazoló dokumentumok.
d.  )	Amennyiben a fizetési és óvadéki felszólítások alapján, a nem lakás céljára szolgáló helyiség bérleti és használati szerződések felmondása iránt további intézkedés szükséges a Közfeladat-ellátó részéről, úgy Közfeladat-ellátó köteles a 1993. évi LXXVIII. törvény 25. §-ában foglalt határidők betartásával a szerződés felmondásáról és a tárgyi ingatlan birtokbavételi eljárásának lefolytatásáról intézkedni.
e.  )	Amennyiben az ingatlan birtokbavétele meghiúsul, úgy a sikertelen birtok átruházási eljárást követően Közfeladat-ellátó 30 napon belül köteles - a szükséges mellékletek csatolásával - kiürítési, illetőleg végrehajtási eljárást kezdeményezni az Önkormányzat által kijelölt kapcsolattartó Főosztály felé. Szükséges mellékletek: Szerződés, felszólítás a szerződésszegés megszüntetésére, a szerződéses jogviszonyt megszüntető nyilatkozat, az átvételt igazoló dokumentumok, tartozás-kimutatás, az átadás időpontjában felvett birtok átruházási jegyzőkönyv. Az Önkormányzat által kijelölt kapcsolattartó Főosztály a kiürítési (végrehajtási) eljárás kapcsán hozott jogerős bírósági határozatot köteles 15 napon belül Közfeladat-ellátó felé továbbítani a szükséges eljárási cselekmények megjelölésével.
Felelős
Kapcsolattartó: Vagyongazdálkodási Főosztály, Szociálpolitikai Főosztály
Közfeladat-ellátó által kijelölt felelős: Jogi igazgató; Ingatlanhasznosítási igazgató; Gazdasági igazgató
5. [bookmark: bookmark73]Éves költségvetési tervjavaslat készítés, a jóváhagyott költségvetési előirányzat teljesítésének elszámolása és információs adatszolgáltatási kötelezettség
a) Közfeladat-ellátó köteles minden évben legkésőbb az Önkormányzat által megadott határidőig, a következő évre vonatkozó tervezett ellentételezés igényekkel együtt - az Önkormányzatnak a következő naptári évre vonatkozó Éves Közfeladat-ellátási Szerződés tervezetét átadni a Keretszerződés 2. sz. mellékletében előírt ellentételezés számítási módszernek megfelelően (a Keretszerződés 6. és 7.1 pontja alapján) ellenőrizhető formában. A Közfeladat-ellátó az Éves Közfeladat-ellátási Szerződés keretében köteles megtervezni a vagyongazdái körébe tartozó ingatlanvagyon hasznosítása, értékesítése, valamint a portfolió vagyon hasznosítás várható bevétel összegét.
A költségvetési javaslat az alábbi részletezéssel készítendő:
Bevételek:
1. ingatlanértékesítés bevétele
2. bérleti díj bevételek
3. portfolió hasznosítás bevétele
4. egyéb bevételek (pld. befektetések utáni hozam, meghiúsulás utáni bánatpénz stb.)
5. áfa bevétel áfa törvény alapján 
Kiadások:
1. Ellentételezés számítás szerint
2. Költségeket terhelő áfa
A Közfeladat-ellátó a költségvetési tervjavaslat készítéséhez köteles minden évben legkésőbb az Önkormányzat által megadott határidőig az általa üzemeltetett ingatlanokra vonatkozó felújítási és karbantartási tervjavaslatát azok költségigényével és műszaki indokoltságával az Önkormányzatnak megküldeni.
A Közfeladat-ellátó az általa összeállított költségvetési javaslatot a szakmai ellenőrzését ellátó Vagyongazdálkodási Főosztály, a Szociálpolitikai Főosztály és a Hivatalüzemeltetési és Intézményfejlesztési Főosztály részére köteles megküldeni.
Amennyiben év közben - a költségvetési javaslat készítésekor még nem ismert körülmény miatt - újabb kiadási igény merül fel a Közfeladat-ellátó köteles előirányzat módosítást kezdeményezni (amennyiben érinti az ellentételezés-számítást) a költségvetési rendeletben előirt módon és határidőben az azt érintő i Főosztály felé.
Amennyiben a szakmai feladatot ellátó és irányító Főosztály a vagyongazdálkodást érintő információhoz jut, azt köteles a Közfeladat-ellátó, részére a vagyont érintő változás átvezetése céljából megküldeni.
b.  )	A Közfeladat-ellátó köteles jelezni a tárgyévre vonatkozóan az Önkormányzatnak az
előzetes (várható) adatai alapján az alul vagy túlfinanszírozás becsült összegét október 31-éig.
A nyilvántartásoknak, adatszolgáltatásoknak a Keretszerződés 2. sz. mellékletének, a kompenzáció számítási módszerének kell megfelelni. A Közfeladat-ellátó az év pénzügyi lezárását követően legkésőbb minden év február 28-ig köteles az előző évi Kompenzációról egyeztetni, melynek ellenőrzését évente, a Keretszerződés 2. számú mellékletének 3.4 Ellenőrzés pontjában foglaltaknak megfelelően kell elvégezni.
A közvetített szolgáltatásokat Közfeladat-ellátó a számlának a könyvelésében történő rögzítését követő hónapban továbbszámlázza a Fővárosi Önkormányzat felé. Amennyiben a közfeladat-ellátóhoz történő számla beérkezését követő hat hónapon belül a vitatott és javítandó számlák kivételével a Közfeladat-ellátónak felróható okból nem kerül az adott tétel továbbszámlázásra, a Fővárosi Önkormányzat jogosult a hatályos Keretszerződés 2. sz. melléklete alapján a késedelmes teljesítés miatti Teljesítmény Kötbér felszámítására. 

c.  )	A Közfeladat-ellátó az év pénzügyi lezárását követően 30 napon belül, de legkésőbb
minden naptári év április 30. napjáig köteles az auditált éves beszámolójának alapján végleges éves elszámolást az Önkormányzatnak átadni.
Felelős
Kapcsolattartó: Pénzügyi, Számviteli és Vagyonnyilvántartási Főosztály, Számlázási és Adóbevallási Osztály, Vagyongazdálkodási Főosztály, Szociálpolitikai Főosztály, Hivatalüzemeltetési és Intézményfejlesztési Főosztály 
Közfeladat-ellátó által kijelölt felelős: Gazdasági igazgató
6. [bookmark: bookmark74]Adózással kapcsolatos feladatok
a.  )	Az eljárási rend 3. számú pontjában rögzített Önkormányzati kifizetésekor a díjazás
vonatkozásában a díjtételek felszámítása során a mindenkor hatályos általános forgalmi adó törvény előírásainak megfelelően kell eljárni.

b.  )	A Közfeladat-ellátási feladat végzésével összefüggésben a hatályos jogszabályoknak
és a Közfeladat-ellátási Keretszerződésnek megfelelően kell a számlák befogadását bonyolítani.
Felelős (a-b pontok)
Kapcsolattartó: Pénzügyi, Számviteli és Vagyonnyilvántartási Főosztály, Számlázási és Adóbevallási Osztály 
Közfeladat-ellátó által kijelölt felelős: Gazdasági igazgató

7. [bookmark: bookmark75]Elégedettség vizsgálat
Közfeladat-ellátó a Keretszerződés 10.1 pontjában előírtaknak megfelelően köteles évente egy alkalommal Ügyfelei elégedettségét felmérni. Az elégedettség felmérésre vonatkozó eljárásrendet a Közfeladat-ellátó dolgozza ki és lépteti hatályba. A kérdőívek kiértékelését követően Közfeladat-ellátó az eredményről a vizsgált időszak utolsó napját követő 15 napon belül köteles Önkormányzatot tájékoztatni.
Felelős
Kapcsolattartó: Vagyongazdálkodási Főosztály, Szociálpolitikai Főosztály
Közfeladat-ellátó által kijelölt felelős: Ingatlanhasznosítási igazgató, Ingatlanüzemeltetési igazgató és Biztonsági és kockázatkezelési igazgató
Mellékletek:
1. sz. melléklet: Éves jelentés az ingatlan üzemeltetésről
2. sz. melléklet: Függő tételek 
3. sz. melléklet: Havi áfa összesítő
3/a. sz. melléklet: Havi bérleti díj számlák
3/b. sz. melléklet: Havi továbbszámlázott szolgáltatás
4/a. sz. melléklet: Kimutatás a vevők tartozásai negyedévi záróállományáról
4/b. sz. melléklet: Kimutatás a szállítókkal szembeni tartozások záróállományáról
4/c. sz. melléklet: Kétes- és behajthatatlan követelések
4/d sz. melléklet. Költségek
5. sz. melléklet:  Cash-flow kimutatás
6. sz. melléklet: Elszámolás 
7. sz. melléklet: Kimutatás a bérlők által befizetett óvadékokról
8. sz. melléklet. Kimutatás a rendezetlen tételekről (lakás)
9. sz. melléklet Kimutatás az ingatlanértékesítéshez kapcsolódó bevételekről
10. sz. melléklet: Kimutatás az ingatlanértékesítéshez kapcsolódó pályázati biztosíték alakulásáról
11. sz. melléklet – Havi likviditási terv
12. sz. melléklet – Gördülő likviditási terv

